CELEX: 32012D0813
Language: sk
Date: 2012-12-19 00:00:00
Title: 2012/813/EÚ, Euratom: Vykonávacie rozhodnutie Komisie z  19. decembra 2012 , ktorým sa mení a dopĺňa rozhodnutie 90/178/Euratom, EHS, ktorým sa Luxembursku povoľuje nezohľadňovať niektoré kategórie transakcií a používať určité približné odhady na výpočet základu vlastných zdrojov DPH [oznámené pod číslom C(2012) 9533]

21.12.2012   
            
            
               SK
            
            
               Úradný vestník Európskej únie
            
            
               L 352/55
            
         VYKONÁVACIE ROZHODNUTIE KOMISIE
   z 19. decembra 2012,
   ktorým sa mení a dopĺňa rozhodnutie 90/178/Euratom, EHS, ktorým sa Luxembursku povoľuje nezohľadňovať niektoré kategórie transakcií a používať určité približné odhady na výpočet základu vlastných zdrojov DPH
   [oznámené pod číslom C(2012) 9533]
   (Iba francúzske znenie je autentické)
   (2012/813/EÚ, Euratom)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Zmluvu o založení Európskeho spoločenstva pre atómovú energiu,
   so zreteľom na nariadenie Rady (EHS, Euratom) č. 1553/89 z 29. mája 1989 o konečných jednotných dohodách o vyberaní vlastných zdrojov pochádzajúcich z dane z pridanej hodnoty (1), a najmä na jeho článok 13,
   keďže:
   
               (1)
            
            
               Podľa článku 370 smernice Rady 2006/112/ES z 28. novembra 2006 o spoločnom systéme dane z pridanej hodnoty (2) môžu členské štáty, ktoré k 1. januáru 1978 zdaňovali transakcie uvedené v časti A prílohy X, pokračovať v zdaňovaní týchto transakcií. Tieto transakcie je potrebné zohľadniť pri stanovení základu zdrojov DPH.
            
         
               (2)
            
            
               Podľa článku 371 smernice 2006/112/ES môžu členské štáty, ktoré k 1. januáru 1978 oslobodzovali transakcie uvedené v časti B prílohy X, pokračovať v oslobodzovaní týchto transakcií v súlade s podmienkami uplatňovanými v príslušnom členskom štáte k tomuto dátumu. Tieto transakcie je potrebné zohľadniť pri stanovení základu zdrojov DPH.
            
         
               (3)
            
            
               Komisia v prípade Luxemburska na základe nariadenia (EHS, Euratom) č. 1553/89 prijala rozhodnutie 90/178/Euratom, EHS (3), ktorým sa Luxembursku s účinkom od 1. januára 1989 povoľuje nezohľadňovať niektoré kategórie transakcií a používať určité približné odhady na výpočet základu vlastných zdrojov DPH.
            
         
               (4)
            
            
               Komisia vyzvala Luxembursko, aby preskúmalo, či sú tieto povolenia, ktoré boli Luxembursku udelené bez výslovného časového obmedzenia, stále potrebné, a aby o tejto skutočnosti informovalo Komisiu. Luxembursko potvrdilo, že povolenie používať približné odhady pre transakcie uvedené v bode 4 časti B prílohy X smernice Rady 2006/112/ES je zastarané.
            
         
               (5)
            
            
               V záujme jasnosti a transparentnosti pravidiel Únie majú byť zrušené ustanovenia, ktoré zastarali alebo už nie sú platné.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Poradného výboru pre vlastné zdroje,
            
         PRIJALA TOTO ROZHODNUTIE:
   Článok 1
   Článok 1 ods. 2 rozhodnutia 90/178/Euratom, EHS sa zrušuje.
   Článok 2
   Toto rozhodnutie je určené Luxemburskému veľkovojvodstvu.
   
      V Bruseli 19. decembra 2012
      
         
            Za Komisiu
         
         Janusz LEWANDOWSKI
         
            člen Komisie
         
      
   
   
      (1)  Ú. v. ES L 155, 7.6.1989, s. 9.
   
      (2)  Ú. v. EÚ L 347, 11.12.2006, s. 1.
   
      (3)  Ú. v. ES L 99, 19.4.1990, s. 26.